Verskeie sendings na Venus beplan | Maroela Media
Venus is duidelik sigbaar op dié foto Foto: "Venus-pacific-levelled" deur Brocken Inaglory via Wikimedia Commons
Die rede vir die belangstelling in Venus is dat dié planeet tegnies binne die sogenaamde Goue Lokkies-sone om die son val, wat beteken dat lewe daar moontlik sou wees, of in die verre verlede moontlik kon wees. Die planeet is egter weens sy geweldige dik atmosfeer en grondtemperatuur wat só warm is dat dit lood sal smelt, onbewoonbaar.
Deur meer te wete te kom oor Venus se atmosfeer, kan wetenskaplikes wat eksoplanete in hul sterre se Goue Lokkies-sones bestudeer, baie tyd bespaar deur planete uit te skakel wat soortgelyke atmosferiese toestande het as Venus.
Verskeie teleskope wat sulke planete kan bestudeer is in die pyplyn, waaronder die ALMA, die GMT en die SKA.